| Pirėjo „Olympiakos" |
| --- |
| Pirėjo „Olympiakos"Pirėjo „Olympiakos" |
| **Lygos** | Eurolyga |
| **Įkurta** | 1931 m. |
| **Arena** | Taikos ir Draugystės arena(Talpa: 12 000) |
| **Vieta** | Pirėjas, Graikija |
| **Komandos spalvos** | raudona ir balta          |
| **Prezidentas** | Graikija Panajotis Angelopulas |
| **Vyr. treneris** | Graikija Jorgas Bardzokas |
| **Titulai** |  Eurolyga: 3  Graikijos krepšinio taurė: 12 ESAKE: 14 Graikijos krepšinio supertaurė: 2  FIBA Tarpžemyninė lyga: 1 |
| **Svetainė** | olympiacosbc.gr |
| **Apranga** |
| 

|  |  |  |  |
| --- | --- | --- | --- |
| 

|  |  |  |
| --- | --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 | 

3 apranga jersey

Team colours

**3 apranga**
 |

 |

 |

**Pirėjo „Olympiakos"** (gr. ΚΑΕ Ολυμπιακός Σ.Φ.Π.) – viena stipriausių Graikijos krepšinio komandų žaidžianti „Eurolygoje". „Olympiakos" klubas turi ne tik krepšinio, bet taip pat ir futbolo bei tinklinio komandas. Namų rungtynes žaidžia Pirėjuje, „Taikos ir Draugystės" arenoje.

Istorija
--------

Klubas įkurtas 1931 m. Komanda 1949 m. pirmą kartą tapo Graikijos čempione.

Komandos aukso amžius prasidėjo dešimtajame dešimtmetyje, kai treneris Joanis Joanidis nuo 1993 m. iki 1996 m. atvedė „Olympiakos" prie keturių Graikijos krepšinio lygos titulų bei „Eurolygos" turnyro finalų.

1997 m. buvo pasiekta įspūdingiausia pergalė – laimėta „Eurolyga". Iš viso 1997 m. sezone Dušano Ivkovičiaus treniruojama „Olympiakos" pasiekė trigubą pergalę: laimėta Graikijos krepšinio lyga, Graikijos taurė ir „Eurolyga". Vėliau klube prasidėjo nuosmukis ir pergalių „badas". 2004 m. finansinių sunkumų kamuojamą „Olympiacos" pradėjo treniruoti lietuvis Jonas Kazlauskas, bet ir jam pirmaisiais darbo metais nieko nepavyko padaryti – komanda Graikijoje liko tik aštunta, o „Eurolygoje" iškrito jau po pirmojo etapo. 2005–2006 m. sezoną klubas smarkiai atjaunino sudėtį, ir komanda sugebėjo patekti tarp aštuonių geriausių „Eurolygos" komandų, o Graikijoje užėmė antrąją vietą.

2009 ir 2010 m. trenerio Panajočio Janakio treniruojama komanda pasiekė „Eurolygos" finalo ketvertą, o paskui du sezonus iš eilės laimėjo turnyrą: 2012 m. finale nugalėjo „Barseloną", o 2013 m. vienu tašku (61:62) įveikė Maskvos „CSKA". Į pergales tuomet komandą vedė Vasilis Spanulis, 2013 m. tapęs „Eurolygos" MVP. Savo klesėjimo laikais, „Olympiakos" dar du kartus pasiekė „Eurolygos" finalą (2015 ir 2017 m.), bei laimėjo Graikijos lygą (2015, 2016 m.). 2017–2018 m. sezoną iš kelio į „Eurolygos" finalo ketvertą graikus išstūmė Kauno „Žalgiris".

2018–2019 m. sezone „Olympiakos" įsivėlė į konfliktą su Graikijos krepšinio federacija dėl, klubo manymu, tendencingo teisėjavimo derbių prieš „Panathinaikos" metu. 2018–2019 m. „Olympiakos" paliko aikštę per Graikijos taurės pusfinalio varžybas su „Panathinaikos", o vėliau pranešė, kad su šiuo klubu neberungtyniaus jokiose vietinės reikšmės varžybose, kol nebus paskirti nešališki teisėjai iš „Eurolygos", taip pat jokiose varyžbose, kuriose teisėjaus „Olympiakos" vadovybės šališkumu apkaltinti teisėjai. Vėliau komandai atsisakius žaisti prieš „Panathinaikos" Graikijos lygos atkrintamosiose varžybose, „Olympiakos" po ilgų ginčų ir skandalų buvo išmesta į Graikijos antrąjį divizioną. 2019–2020 m. sezonui už „Olympiakos" antrojoje lygoje pradėjo žaisti atskira dublerių komanda, o pagrindinė komanda rungtyniauja tik „Eurolygoje". 2021–2022 m. klubas grįžo į elitinę Graikijos lygą.

Pasiekimai
----------

* Graikijos krepšinio lyga (14 kartų): 1948–49, 1959–60, 1975–76, 1977–78, 1992–93, 1993–94, 1994–95, 1995–96, 1996–97, 2011–12, 2014–15, 2015–16, 2021–22, 2022–23 m.
* Graikijos krepšinio taurė (12 kartų): 1975–76, 1976–77, 1977–78, 1979–80, 1993–94, 1996–97, 2001–02, 2009–10, 2010–11, 2021–22, 2022–23, 2023–24 m.
* Graikijos krepšinio supertaurė (2): 2022, 2023 m.
* Eurolyga (3 kartai): 1996–97, 2011–12, 2012–13 m. // 2 vieta – 1993–94, 1994–95, 2009–10, 2014–15, 2016–17 m. // 3 vieta – 1998–99 m.
* FIBA Tarpžemyninė taurė: 2013 m.

Lietuviai
---------

Žaidėjai
* Artūras Karnišovas (1997–1998 m.)
* Renaldas Seibutis (2005–2008 m.)
* Eurelijus Žukauskas (2005–2006 m.)
* Arvydas Macijauskas (2006–2009 m.)
* Linas Kleiza (2009–2010 m.)
* Martynas Gecevičius (2011–2013 m.)
* Ignas Brazdeikis (2023– )

Treneriai
* Jonas Kazlauskas ir fiz. parengimo asistentas Alvydas Pazdrazdis (2004–2006 m.)
* Kęstutis Kemzūra (2019–2020 m.)

Treneriai
---------

* Graikija Joanis Spanudakis (1948–63 ir 1964–1967)
* Graikija Faidonas Mateu (1967–76)
* Graikija Kostas Muruzis (1976–79)
* Graikija Michalis Kiricis (1989–91)
* Graikija Janis Joanidis (1991–96 ir 1999–00)
* Jugoslavijos Federacinė Respublika Serbija Dušanas Ivkovičius (1996–99 ir 2010–12)
* Lietuva Jonas Kazlauskas (2004–06)
* Izraelis Pini Geršonas (2006–08)
* Graikija Panajotis Janakis (2008–10)
* Graikija Jorgas Bardzokas (2012–14, 2020–)
* Graikija Joanis Sfairopulas (2014–18)
* Jungtinės Amerikos Valstijos Izraelis Deividas Blatas (2018–2019)
* Lietuva Kęstutis Kemzūra (2019–2020)

Šaltiniai
---------

1. 1 2 3  Pirėjo Olympiakos: klubo informacija Archyvuota kopija 2021-01-29 iš Wayback Machine projekto. *15min.lt*
2. ↑  Olympiacos officially relegated to Second Division, eurohoops.net, 2019-05-23

Nuorodos
--------

|  |  |
| --- | --- |
|  | **Vikiteka: Pirėjo Olympiakos (krepšinio klubas)** – vaizdinė ir garsinė medžiaga  |

* Oficialus puslapis basketbola

|  |  |  |  |
| --- | --- | --- | --- |
| 

| Ž • A • R**2022–2023 m. Eurolygos komandos** |
| --- |
|  |
| 
Berlyno Alba | Stambulo Anadolu Efes | Barselona | Miuncheno Bayern | Vitorijos Baskonia | Belgrado Crvena Zvezda | Milano Emporio Armani | Stambulo Fenerbahçe | Vilerbano ASVEL | Tel Avivo Maccabi | Monakas | Pirėjo Olympiakos | Atėnų Panathinaikos | Belgrado Partizan | Madrido Real | Valensija | Bolonijos Virtus | Žalgiris |

 |